Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: a 25/1999. (VII. 6.) OM rendelethez
Paragraph Index: 906

6. Az ismeretek ellenőrzési rendszere Az ellenőrzési rendszer az intézményi tantervben előírt, részben egymásra épülő, részben egymástól független aláírások, gyakorlati jegyek megszerzéséből, vizsgákból — beszámolók, kollokviumok, szigorlatok —, valamint tréningeken való részvételből, szakmai gyakorlatok teljesítéséből, szakdolgozat elkészítéséből és a záróvizsga letételéből tevődik össze. 6.1. Kötelező szigorlatok: — játékelmélet és módszertana (résztárgyai: játékpszichológia, játékpedagógia, módszertan, játék és tudományok, játékkultúra, népi és modern játékok); — szabadidő kultúra és módszertana (résztárgyai: a művelődés elmélete és pedagógiája, szabadidő struktúra és animáció, gyermek szabadidő módszertan, európai szabadidős kultúrák). 1999/61. szám 6.2. Szakdolgozat A szakdolgozat a szakképzettségnek megfelelő olyan empirikus vizsgálaton, szintetizáló elméleti elemzésen vagy innovatív alkotómunkán alapuló, témavezető vagy konzulens irányításával készített önálló írásbeli munka, amellyel a hallgató tanúsítja tájékozottságát témájának hazai és nemzetközi szakirodalmában és hazai gyakorlatában, képes ismereteinek szintetizálására és alkotó alkalmazására. 6.3. Záróvizsga 6.3.1. A záróvizsgára bocsátás feltételei: — az intézményi tantervben előírt követelmények teljesítése, — a bíráló által elfogadott szakdolgozat. 6.3.2. A záróvizsga részei: — komplex szóbeli vizsga a főbb tanulmányi területek témáiból (mindenekelőtt a képzés ismeretanyagának integrált, gyakorlati alkalmazása), — a szakdolgozat záróvizsga bizottság előtti megvédése. 6.3.3. A záróvizsga eredménye A szóbeli vizsgára adott érdemjegy, valamint a szakdolgozat és annak megvédésére adott egy érdemjegy egészre kialakított számtani átlaga. Az oktatási miniszter 26/1999. (VII. 6.) OM rendelete a zenei nevelési szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. §-a (1) bekezdésének e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes